9. ΝΟΜΟΘΕΤΙΚΟΝ ΔΙΑΤΑΓΜΑ της 2/6 Ιουλ. 1919 Περί συστάσεως Γενικής Αποθήκης Υλικού Δημοσίας Υπηρεσίας. Άρθρ.1.-«Συνιστάται Γενική Αποθήκη Υλικού Δημοσίας Υπηρεσίας, εξαρτωμένη εκ του υπουργείου των Οικονομικών, εις ην ανατίθεται η διαχείρισις του προς χρήσιν της δημοσίας υπηρεσίας προμηθευομένου χάρτου γραφής, ως και τυπογραφικού και λιθογραφικού χάρτου, καθώς και παντός ετέρου είδους χάρτου και παντοίου γραφικού υλικού, προς χρήσιν των δημοσίων υπηρεσιών». Άρθρ.2.-Ο δια τας υπηρεσίας εν γένει των υπουργείων και την Εφημερίδα της Κυβερνήσεως απαιτούμενος τυπογραφικός και λιθογραφικός χάρτης, ως και χάρτης γραφής, προμηθεύεται δια του υπουργείου των Οικονομικών και αποθηκεύεται εν τη κατά το άρθρ. 1 του παρόντος συνιστωμένη γενική αποθήκη. Επιτρέπεται όμως και η απ’ ευθείας υπό του υπουργείου των Εκκλησιαστικών και της Δημοσίας Εκπαιδεύσεως προμήθεια χάρτου προς εκτύπωσιν των κατά τον Νόμ. 1332 υπ’ αυτού εκδιδομένων διδακτικών και άλλων βιβλίων. Άρθρ.3.-«Το αντίτιμον του προμηθευομένου χάρτου και παντός είδους γραφικού υλικού προς χρήσιν των δημοσίων υπηρεσιών καταβάλλεται δια χρηματικού εντάλματος, εκδιδομένου κατά τα κεκανονισμένα εις βάρος του προϋπολογισμού των εξόδων του υπουργείου των Οικονομικών». Άρθρ.4.-«Η εις τας αρμοδίας υπηρεσίας των υπουργείων και το εθνικόν τυπογραφείον παράδοσις χάρτου και παντός είδους γραφικού υλικού ενεργείται υπό του διαχειριστού της γενικής αποθήκης υλικού, συνεπεία εντολών των αρμοδίων υπουργείων. Δυνάμει των εντολών τούτων ο διαχειριστής της αποθήκης υλικού πιστούται εν τη διαχειρίσει του, κατά τα ειδικώτερον δια Δ/τος κανονισθησόμενα. Έλλειμμα χάρτου έλασσον του 1% δύναται να θεωρηθή δεδικαιολογημένον, εάν η παραλαβή του χάρτου εγένετο εις χιλιόγραμμα και δεσμίδας, η δε παράδοσις εις φύλλα χάρτου, και εφ’ όσον επιτροπή αποτελουμένη εκ του διευθυντού και του εργοστασιάρχου του εθνικού τυπογραφείου και εξ ενός υπαλλήλου του υπουργείου των Οικονομικών, οριζομένου υπό του υπουργού των Οικονομικών, γνωμοδοτήση περί τούτου». Τα άρθρ. 1, 3 και 4 αντικατεστάθησαν ως άνω δια του άρθρ. 1 Ν.Δ. 31/31 Δεκ. 1925. Σελ. 122 Άρθρ.5.-Το προσωπικόν της γενικής αποθήκης υλικού δημοσίας υπηρεσίας συγκροτούσιν: 1 ταμίας επί βαθμώ επαρχιακού ταμίου β΄ τάξεως, 1 λογιστής επί βαθμώ λογιστού β΄ τάξεως, 1 διαχειριστής επί βαθμώ διαχειριστού β΄ τάξεως, 1 ταμιακός γραμματεύς β΄ τάξεως, 1 κλητήρ, 3 εργάται. Το ανωτέρω προσωπικόν προστίθεται εις το δια του Νόμ. 1573 οριζόμενον προσωπικόν των ταμείων του Κράτους, ισχύουσι δε δι’ αυτό πάσαι αι ισχόυσαι διατάξεις περί δημοσίων υπολόγων και περί προσωπικού των ταμείων του Κράτους. Άρθρ.6.-Ο ταμίας, λογιστής, διαχειριστής και οι ταμιακοί γραμματείς της γενικής αποθήκης, υλικού εξομοιούνται κατά μισθόν και λοιπάς αποδοχάς προς τους ομοιοβάθμους αυτών υπαλλήλους του επαρχιακού ταμιακού κλάδου, μετέχουσι δε των ποσοστών μετά του προσωπικού των λοιπών εν Αθήναις ταμείων. Ο μισθός του κλητήρος ορίζεται εις δραχ. 80, των δε εργατών εις δραχ. 120 κατά μήνα. Εις τον ταμίαν της γενικής αποθήκης υλικού χορηγείται κανονική άνευ λογοδοσίας μηνιαία επιχορήγησις δια γραφικήν ύλην, θέρμανσιν και καθαριότητα εκ δραχμών πεντήκοντα, η δαπάνη δε του δι’ αεριόφωτος ή ηλεκτρικού ρεύματος, φωτισμού του καταστήματος βαρύνει το Δημόσιον. Άρθρ.7.-Πάσα δαπάνη, αφορώσα την λειτουργίαν εν γένει της γενικής αποθήκης υλικού, βαρύνει τον προϋπολογισμόν του υπουργείου των Οικονομικών. Δια την εγκατάστασιν της γενικής αποθήκης επιτρέπεται και η άνευ δημοσίου συναγωνισμού μίσθωσις ιδιωτικού οικήματος εν Αθήναις, επιτρέπεται δε εις τον υπουργόν των Οικονομικών να προέλθη εις συμφωνίαν περί ανεγέρσεως οικήματος προς μίσθωσιν δια την εγκατάστασιν της εν λόγω γενικής αποθήκης. Άρθρ.8.-Δια Β.Δ/τος θέλουσι καθορισθή τα της εσωτερικής υπηρεσίας της γενικής αποθήκης υλικού ως προς τε το διοικητικόν, λογιστικόν και διαχειριστικόν μέρος, ρυθμισθώσι δε αι ευθύναι, τα καθήκοντα και δικαιώματα των υπαλλήλων εν γένει, ως και τα της λογοδοσίας αυτών. Άρθρ.9.-Η ισχύς του παρόντος υποβληθησομένου υπό την κύρωσιν της Βουλής, άμα τη επαναλήψει των εργασιών αυτής, άρχεται από της δημοσιεύσεως αυτού εις την Εφημερίδα της Κυβερνήσεως. Καταργούνται τα εδάφ. α΄, β΄ και γ΄ του άρθρ. 7 του Νόμ. 1569 περί τροποποιήσεως και συμπληρώσεως των «περί εθνικού τυπογραφείου κλπ.» Νόμων. 24.Α.ι.9 Εθνικό Τυπογραφείο 